**Ankara** (nekad zvana **Angira** i **Angora**) je glavni grad Republike Turske, administrativni centar Provincije Ankara, u regiji Centralna Anadolija. Sa svojih 3 203 362 stanovnika u užem centru (4 007 860 metropolski grad) ona je drugi grad po veličini u Turskoj.

To je slavni grad po svojim mačkama - Angora, Angora zečevima i Angora kozama poznatim po dugoj dlaci iz koje se dobija skupocjeni moher

Etimologija
-----------

Kao i mnogi drugi antički gradovi i Ankara je više puta u svojoj historiji mijenjala svoje ime. Isprva se zvala **Ankuvaš** kad je bila hetitski kultni centar U doba Stare Grčke zvala se **Ankira**
(grčki: **Ἄγκυρα** [*Ánkyra*], "sidro"). Od osmanskih vremena nakon 1073. postala je znana kao **Angora**. Ime je promjenila 1930. kad je odlukom turske državne pošte postala - Ankara

Komunikacijski toranj Ata (125m)

Historija
---------

Iako je precizan datum kad je osnovana Ankara i dalje neizvjesan, arheološki nalazi ukazuju da nastanjen još od kamenog doba, kao i to da je na prostoru grada nalazio prosperitetni frigijski grad od kraja 2. milenija pne..

Aleksandar Veliki osvojio je Ankaru - 333. pne. u 3. vijeku pne. grad je bio prijestolnica Tektosaga jednog galatskog plemena. Od 25. pne. za vrijeme vladavine cara Augusta Ankara je postala dio Rimskog Carstva .

Za bizantske vladavine, Ankara je bila meta napada Perzijanaca i Arapa. Oko 1073. Ankara je pala u ruke Seldžuka ali ju je križar Raymond Tuluški - 1101. preoteo.Bizant ipak nije mogao dugo održati svoju vlast, tako da je Ankara je postala kamen spoticanja između Seldžuka i njihovih rivala među turskim graničnim klanovima, a nakon 1143. između samih seldžučkih prinčeva. Nakon osnivanja Osmanskog Carstva Ankara je počela stagnirati kao perifeferni grad carstva.

Mongolski vladar Timur zauzeo je *Ankaru* 1354. ali ju je već 1403. preoteo Orhan drugi sultan Osmanske dinastije. Nakon tog je ostala u osmanskim rukama, u kasnijim vijekovima, grad je ponovno postao važan, kao trgovački centar na karavanskom putu za istok.

Nakon Prvog svjetskog rata - lider mladoturaka Mustafa Kemal Ataturk, odabrao je Ankaru za sjedište svog štaba 1919. iz kog je organizirao borbu kako protiv grčkih intervenističkih snaga, tako i protiv sultana i njegove vlade u Istanbulu. Nakon osnivanja Republike Turske - 1923. Ankara je proglašena glavnim gradom nove države.

Znamenitosti
------------

Ankarski Kale iznad grada
Arhitektura Ankare je ogledalo njene duge prošlosti. Iz vremena rimske vladavine ostali su ostatci termi, *Julianov stup* i *Augustov hram* podignut 25. pne. - 20. pne.. Iz bizantskih vremena ostali su djelovi kaštela na brdu iznad grada i groblje. Najstarija džamija u gradu je *Alâeddin*, iz doba Seldžuka (12. vijek) s jednim minaretom, koja se nalazi na obroncima brda na kom dominira kaštel (kale).

Građevine iz osmanskog perioda su brojne, od njih vrijedi spomenuti džamiju *Haci Bayram* (1427.-1428.), kao i *Bezistan Mahmud Paše* i *Kuršumli han*, dvije građevine iz 15. vijeka koje su danas preuređene u *Muzej anadolijskih civilizacija*. U njemu se čuva svjetski poznata Hetitska kolekcija. Vrijedan je i *Etnografski muzej* sa svojom zbirkom umjetnosti i folklora turskog naroda.

U modernom južnom dijelu grada izgrađenom nakon 1924. nalazi *Mauzolej Kemala Atatürka* - turskog generala i državnika , izgrađen 1953. godine, u kome se nalazi Atatürkov grob, kao i grob njegovog nasljednika Ismeta Inenija.

Geografske karakteristike
-------------------------

*Ankara* leži na sjeverozapadu Turske, 200 km od crnomorske obale  i 450 km jugoistočno od Istanbula.

Historijski centar Ankare smjestio se na stjenovitom brdu visokom 150 m, na lijevoj obali rijeke Ankara Çayı, pritoke Sakarje.

Klimatske karakteristike
------------------------

*Ankara* ima čistu Kontinentalnu klimu, sa hladnim snježnim zimama i toplim suhim ljetima. Kiše padaju u proljeće i jesen, ali malo jer na Ankaru padne prosječno na godinu samo oko 415 mm oborina, tako da po Köppenovoj klasifikaciji klime gotovo da ima Polupustinjsku klimu, BSk

| **Klimatološki medijani za Ankara** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 1 | 4 | 10 | 15 | 20 | 24 | 27 | 28 | 24 | 18 | 10 | 4 | **15** |
| Srednji minimum (°C) | −6 | −5 | −1 | 3 | 6 | 9 | 12 | 12 | 8 | 3 | −1 | −3 | **3** |
| Precipitacija (mm) | 40 | 31 | 36 | 51 | 52 | 39 | 17 | 15 | 18 | 32 | 36 | 48 | **415** |
| *Izvor:*  |

Privreda
--------

Pogled na stihijsku izgradnju nove Ankare
Država je najveći poslodavac u Ankari, pošto najveći broj ljudi radi u državnoj administraciji. Ali Ankara je drugi po veličini industrijski centar u zemlji, odmah nakon Istanbula. Ankara ima brojne vinarije, veliku pivovaru, brojne tvornice prehrambene industrije, građevinskog materijala, tvornicu traktora i cementaru.

Ankara je važno prometno čvorište Turske, tu se ukrštaju magistralni autoputi i željezničke pruge Anadolije.

Sjeveroistočno od centra grada 28 km nalazi se veliki Međunarodni aerodrom Esenboğa (IATA: ESB, ICAO: LTAC) izgrađen 1955.

Obrazovanje i kultura
---------------------

*Ankara* ima pet javnih univerziteta i nekoliko akreditovanih privatih univerziteta. Najstariji je Univerzitet u Ankari, osnovan 1946. drugi je Tehnički univerzitet Bliskog istoka osnovan 1956. uz to u gradu djeluje od 1967. Univerzitet Hacettepe, Univerzitet Gazi i Univerzitet Yıldırım Beyazıt. Privatni univerziteti u Ankari su Univerzitet Atılım, Başkent, Bilkent, Çankaya, TED, Ekonomski i tehnološki univerzitet TOBB, Univerzitet Turske aeronautičke organizacije, Univerzitet Ufuk, a do 2016. i Univerzitet İpek koji je zatvoren sa više institucija u zemlji nakon neuspjelog vojnog udara. U gradu djeluju i Vojna medicinska akademija i Vojna akademija.
U *Ankari* se nalaze i Nacionalna biblioteka, Državni teatar i Predsjednički simfonijski orkestar.

Gradovi prijatelji
------------------

*Ankara* ima ugovore o prijateljstvu sa slijedećim gradovima;

|  |  |  |
| --- | --- | --- |
| * Francuska Bourg en Bresse
* Austrija Beč
* Republika Makedonija Skopje
* Rumunjska Bukurešt
* Ukrajina Kijev
* Rusija Moskva
* Kosovo Priština
* Bosna i Hercegovina Sarajevo
* Bugarska Sofija
 | * Gruzija Tbilisi
* Albanija Tirana
* Egipat Kairo
* Sudan Khartoum
* Somalija Mogadishu
* Kuba Havana
* Čile Santiago de Chile
* SAD Washington, D.C.
* Bolivija La Paz
 | * Tajland Bangkok
* Kina Peking
* Vijetnam Hanoi
* Pakistan Islamabad
* Iran Shiraz
* Malezija Kuala Lumpur
* Kuvajt Kuwait City
* Bahrein Manama
* Južna Koreja Seoul
 |

Panorama AnkarePanorama Ankare

Izvori
------

1. ↑  „*TURKEY: Census Population*" (engleski). Citypopulationde. Pristupljeno 31. 05. 2012.
2. ↑  „Judy Turman: Early Christianity in Turkey". Socialscience.tjc.edu. Pristupljeno 31. 05. 2012.
3. ↑  Tore Kjeilen (03. 09. 2004). „Ankara". I-cias.com. Arhivirano iz originala na datum 2009-01-13. Pristupljeno 31. 05. 2012.
4. 1 2 3 4 5 6 7 8 9 10 11 12 13  „*Ankara*" (engleski). Encyclopædia Britannica Online. Pristupljeno 30. 05. 2012.
5. ↑  „*Weather Information for Ankara*". Turkish State Meteorological Service. Arhivirano iz originala na datum 2008-12-18. Pristupljeno 29. 05. 2012.
6. ↑  „*Ankara Metropolitan Municipality: Sister Cities of Ankara*". Ankara Büyükşehir Belediyesi - Tüm Hakları Saklıdır. Kullanım Koşulları & Gizlilik.. Arhivirano iz originala na datum 2009-01-14. Pristupljeno 30. 05. 2012.

Vanjske veze
------------

***Ankara*** na Wikimedijinoj ostavi

* Ankara na portalu Encyclopædia Britannica Online ()
* Službene stranice grada Arhivirano 2009-07-14 na Wayback Machine-u ()

| * p
* r
* u
Glavni gradovi i administrativni centri država i teritorija Evrope |
| --- |
| Afrika • Azija • Južna Amerika • Oceanija • Sjeverna Amerika |
| Samostalne države | 
* **Tirana**, Albanija
* **Andorra la Vella**, Andora
* **Erevan**, Armenija2
* **Beč**, Austrija
* **Baku**, Azerbejdžan1
* **Bruxelles**, Belgija
* **Minsk**, Belorusija
* **Sarajevo**, Bosna i Hercegovina
* **Sofija**, Bugarska
* **Podgorica**, Crna Gora
* **Prag**, Češka
* **Kopenhagen**, Danska3
* **Tallinn**, Estonija
* **Helsinki**, Finska
* **Pariz**, Francuska3
* **Atena**, Grčka
* **Tbilisi**, Gruzija1
* **Zagreb**, Hrvatska
* **Dublin**, Irska
* **Reykjavík**, Island
* **Rim**, Italija
* **Nursultan**, Kazahstan1
* **Nikozija**, Kipar2
* **Riga**, Latvija
* **Vaduz**, Lihtenštajn
* **Vilnius**, Litvanija
* **Luxembourg**, Luksemburg
* **Budimpešta**, Mađarska
* **Valletta**, Malta
* **Kišinjev**, Moldavija
* **Monako**, Monako4
* **Amsterdam**, Nizozemska3
* **Oslo**, Norveška3
* **Berlin**, Njemačka
* **Varšava**, Poljska
* **Lisabon**, Portugal3
* **Bukurešt**, Rumunija
* **Moskva**, Rusija1
* **San Marino**, San Marino
* **Skoplje**, Severna Makedonija
* **Bratislava**, Slovačka
* **Ljubljana**, Slovenija
* **Beograd**, Srbija
* **Madrid**, Španija3
* **Stockholm**, Švedska
* **Bern**, Švicarska
* **Ankara**, Turska1
* **London**, Ujedinjeno Kraljevstvo3
* **Kijev**, Ukrajina
* **Vatikan**, Vatikan4

 |
| Nepriznate ilidjelomično priznate države | 
* **Suhumi**, Abhazija
* **Chinvali**, Južna Osetija
* **Priština**, Kosovo
* **Tiraspol**, Pridnjestrovlje
* **Stepanakert**, Republika Arcah2
* **Sjeverna Nikozija**, Sjeverni Kipar2

 |
| Zavisni teritoriji | 

|  |  |
| --- | --- |
| Danska | 
* **Tórshavn**, Farski otoci

 |
| Finska | 
* **Mariehamn**, Åland

 |
| Ujedinjeno Kraljevstvo | 
* **Episkopi**, Akrotiri i Dhekelia
* **Gibraltar**, Gibraltar
* **Saint Peter Port**, Guernsey
* **Saint Helier**, Jersey
* **Douglas**, otok Man

 |

 |
| 1 Značajan dio teritorija se nalazi u Aziji. • 2 U potpunosti u Aziji, ali ima društvene i političke veze s Evropom. • 3 Posjeduje zavisne ili slične teritorije izvan Evrope. • 4 U pitanju je grad-država. |

| * p
* r
* u
Glavni gradovi u Aziji |
| --- |
| 
Abu Dabi, *Ujedinjeni Arapski Emirati* • 
Amman, *Jordan* • 
Ankara, *Turska* • 
Astana, *Kazahstan* • 
Ašhabad, *Turkmenistan* • 
Bagdad, *Irak* • 
Baku, *Azerbejdžan* • 
Bandar Seri Begawan, *Brunej* • 
Bangkok, *Tajland* • 
Bejrut, *Libanon* • 
Biškek, *Kirgistan* • 
Colombo, *Šri Lanka* • 
Damask, *Sirija* • 
Dhaka, *Bangladeš* • 
Dili, *Istočni Timor* • 
Doha, *Katar* • 
Dušanbe, *Tadžikistan* • 
Džakarta, *Indonezija* • 
Hanoi, *Vijetnam* • 
Islamabad, *Pakistan* • 
Jeruzalem, *Izrael* • 
Kabul, *Afganistan* • 
Katmandu, *Nepal* • 
Kuala Lumpur, *Malezija* • 
Kuvajt, *Kuvajt* • 
Malé, *Maldivi* • 
Manama, *Bahrein* • 
Manila, *Filipini* • 
Muskat, *Oman* • 
Naypyidaw, *Mijanmar* • 
New Delhi, *Indija* • 
Nikozija, *Kipar* • 
Peking, *Kina* • 
Phnom Penh, *Kambodža* • 
Port Moresby, *Papua Nova Gvineja* • 
Pjongjang, *Sjeverna Koreja* • 
Rijad, *Saudijska Arabija* • 
Sana, *Jemen* • 
Seul, *Južna Koreja* • 
Singapur, *Singapur* • 
Sri Jayawardenepura Kotte, *Šri Lanka* (zakonodavni i sudski) • 
Taipei, *Tajvan* • 
Taškent, *Uzbekistan* • 
Tbilisi, *Gruzija* • 
Teheran, *Iran* • 
Thimphu, *Butan* • 
Tokijo, *Japan* • 
Ulan Bator, *Mongolija* • 
Vientiane, *Laos* 
 |